Document ID: 31988R3445

KOMISSION ASETUS (ETY) N:o 3445/88,
annettu 4 päivänä marraskuuta 1988,
lopullista viininviljelyaloista luopumista koskevan palkkion myöntämisestä viinivuosiksi 1988/1989 1995/1996 annetun asetuksen (ETY) N:o 1442/88 soveltamista koskevista yksityiskohtaisista säännöistä annetun asetuksen (ETY) N:o 2729/88 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon lopullista viininviljelyaloista luopumista koskevan palkkion myöntämisestä viinivuosiksi 1988/1989 1995/1996 24 päivänä toukokuuta 1988 annetun neuvoston asetuksen (ETY) N:o 1442/88(1) ja erityisesti sen 20 artiklan,
ottaa huomioon yhteisessä maatalouspolitiikassa sovellettavasta laskentayksikön arvosta ja muuntokursseista 11 päivänä kesäkuuta 1988 annetun neuvoston asetuksen (ETY) N:o 1676/85(2), sellaisena kuin se on viimeksi muutettuna asetuksella (ETY) N:o 1636/87(3), ja erityisesti sen 5 artiklan 2 ja 3 kohdan,
sekä katsoo, että
neuvoston asetuksessa (ETY) N:o 129/78(4) vahvistetaan yhteistä maatalouden rakennepolitiikkaa koskevilla asiakirjoilla perustettujen, ECUina ilmaistujen tukien osalta käytettävien muuntokurssien valinta silloin, kun nämä tuet rahoittaa Euroopan maatalouden ohjaus- ja tukirahaston (EMOTR) ohjausosasto; asetuksessa (ETY) N:o 1442/88 säädetyistä palkkioista rahoittaa asetuksen 14 artiklan 2 kohdan mukaisesti viinivuosien 1988/1989 ja 1989/1990 aikana 50 prosenttia tukiosasto ja 50 prosenttia ohjausrahasto; jotta jäsenvaltiot voisivat laskea yhden kalenterivuoden aikana myönnetyt palkkiot samoin perustein, näille palkkioille olisi säädettävä yksi määräytymisperuste ja täsmennettävä niiden kansallisiksi valuutoiksi muuntamiseen käytettäviä ECUina ilmaistuja maatalouden muuntokursseja,
komission asetusta (ETY) N:o 2729/88(5) muutettaessa on tehtävä tiettyjä korjauksia noudattaen yhteisön viinitilarekisterin perustamista koskevista yksityiskohtaisista soveltamissäännöistä 3 päivänä maaliskuuta 1987 annetun komission asetuksen (ETY) N:o 649/87(6) terminologiaa, ja
tässä asetuksessa säädetyt toimenpiteet ovat viinien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2729/88 seuraavasti:
1 Korvataan 4 artiklan 1 kohdan a alakohdan toisessa luetelmakohdassa sanat "erikoistuneen viljelyn" sanoilla "yhden kasvin viljelyn" ja sana "sekaviljelyn" sanoilla "yhdistetyn viljelyn".
2 Lisätään artikla seuraavasti:
" 4 a artikla
Asetuksessa (ETY) N:o 1442/88 tarkoitettujen rahamäärien muuntaminen kansallisiksi valuutoiksi tehdään käyttäen maatalouden muuntokursseja:
- jotka ovat voimassa 1 päivänä tammikuuta sinä vuonna, jona päätös tuen myöntämisestä tehdään,
ja
- joita käytetään yhteisen maatalouden rakenteita koskevan politiikan yhteydessä ja jotka sisältyvät asetuksen (ETY) N:o 1678/85(*) liitteisiin otsikon "summat, jotka eivät liity hintojen vahvistamiseen" tai "muut tapaukset" alla.
Silloin kun palkkion maksaminen on yhteisön säännöstön mukaisesti jaksotettu usealle vuodelle, ja kun valuutan myöntämisajankohtana voimassa olleen maatalouden muuntokurssin arvo alenee myöhemmin, osuudet laaditaan sen vuoden, jonka aikana palkkio-osuus maksetaan, 1 päivänä tammikuuta voimassa olevan muuntokurssin perusteella.
(*) EYVL N:o L 164, 24.6.1985, s. 11. "
3 Korvataan 6 artiklan 1 kohdan ensimmäisessä alakohdassa sanat "3 artiklassa" sanoilla "4 artiklassa".
4 Korvataan 7 artiklan 1 kohdan toisessa alakohdassa sana "maanviljelijän" sanalla "maatilan".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä syyskuuta 1988 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä marraskuuta 1988.

Labels: 15
19
6